L'Ajuntament de Gandia disposarà durant l'estiu d'un Ecoparc mòbil
28 juny 2016

## L'Ajuntament de Gandia disposarà durant l'estiu d'un Ecoparc mòbil28 juny 2016Última actualització: 14 juliol 2025

![](../gestion/img/elayuntamientodegandiadispondra.jpg)  
  

**L'ajuntament de Gandia i el COR inicien una campanya estival per conscienciar i promoure el reciclatge dels aparells elèctrics i electrònics (RAEE), piles i acumuladors així com els tòxics i perillosos de casa. La ciutadania podrà dipositar en l'Ecoparc Mòbil tots els residus que no es poden dipositar en contenidors convencionals, o que els veïns i turistes no puguen desplaçar fins a Punt Net situat al polígon Alcodar**

L'Ajuntament de Gandia disposarà durant els mesos de juliol i agost d'un Ecoparc mòbil gràcies a la col·laboració del COR que permetrà als ciutadans rebre informació sobre la gestió de determinats residus i que també servirà de punt de recollida de productes com tubs fluorescents, llums de vapor de mercuri, bombetes, bombetes de baix consum, leds, piles alcalines i de botó, radiografies, aerosols, mòbils, bateries de telefonia mòbil, coles i adhesius, dissolvents, tintes de tòner, medicaments, pintures, termòmetres i altres objectes amb mercuri, cosmètics, consumibles informàtics i electrònics que es troben fora d'ús.

D'aquesta manera es pretén gestionar correctament els residus tòxics i perillosos, mitjançant l'Ecoparc Mòbil, al mateix temps informar mediambientalment de la importància en la gestió d'aquest tipus de residus. Aquestes actuacions pròximes pretenen conscienciar de la responsabilitat de la ciutadania en la gestió dels residus que es generen a casa, i disposar d'un punt on poder lliurar-los un cop han finalitzat la seua vida útil.

Les dates i punts de recollida seran els següents:

• 1 i 2 juliol. Passeig Marítim Neptú Rodona Club Nàutic  
• 6 juliol. Passeig Rosa dels Vents, 53  
• 7 jul. plaça Jardinet  
• 08 de juliol. Plaça Escoles Pies  
• 09 de juliol. Aparcament Ermita de Marxuquera,  
• 12 de juliol. Espai Natura de la platja  
• 28 de juliol. Espai Natura de la platja  
• 5 i 6 d'agost. Passeig Marítim Neptú - Rodona Club Nàutic  
• 16 d’agost. Espai Natura de la platja

[Twittear](https://twitter.com/share)